Η κατάσχεση ειδικών περιουσιακών στοιχείων
Creators: name: Αντωνιάδου, Σοφία Βύρωνα
Publisher: name: Aristotle University of Thessaloniki
Year: 2021
Subjects: Ειδικά Περιουσιακά Στοιχεία
Κατάσχεση
Special assets
Seizure

description: Το δικαίωμα επίσπευσης αναγκαστικής εκτέλεσης, ως έκφανση του δικαιώματος δικαστικής προστασίας κατοχυρώνεται τόσο συνταγματικά όσο και υπερνομοθετικά και αποσκοπεί στην υλοποίηση του ουσιαστικού δικαιώματος του δανειστή που διαθέτει τίτλο εκτελεστό. Όταν μάλιστα η εκτελούμενη αξίωση είναι χρηματική μεταξύ των δικονομικών δυνατοτήτων που προσφέρονται στον επισπεύδοντα δανειστή προς ικανοποίηση του δικαιώματός του, εδράζονται και οι διατάξεις περί κατάσχεσης ειδικών περιουσιακών στοιχείων (1022-1033 ΚπολΔ). Οι διατάξεις αυτές οι οποίες θεσπίστηκαν με σκοπό να τεθεί στη διάθεση του επισπεύδοντος δανειστή το σύνολο της περιουσίας του οφειλέτη θα αποτελέσουν και αντικείμενο της παρούσας μελέτης. Η τελευταία ειδικότερα στοχεύει στην ενδελεχή επισκόπηση του θεσμού και των ειδικότερων ζητημάτων του τόσο από θεωρητική όσο και από νομολογιακή σκοπιά. Αρχικά στο πρώτο κεφάλαιο θα γίνει αναφορά στις γενικές προϋποθέσεις εφαρμογής των διατάξεων 1022 επ. ΚΠολΔ, ήτοι θα αναλυθούν οι έννοιες του περιουσιακού και μεταβιβαστού του δικαιώματος του καθ’ ου, το οποίο δε δύναται να κατασχεθεί με τις κοινές διατάξεις περί κατάσχεσης του ΚΠολΔ. Ακολούθως, θα αποτυπωθεί το αντικειμενικό πεδίο εφαρμογής των διατάξεων, με εκτενή αναφορά στις επιμέρους κατηγορίες των δυνάμενων να κατασχεθούν δικαιωμάτων. Ειδικότερα θα αναλυθούν περιπτωσιολογικά τόσο τα αναφερόμενα ενδεικτικά στο νόμο δικαιώματα, όσο και οι λοιπές κατηγορίες δικαιωμάτων που αν και δεν αποτυπώνονται ρητά στη διάταξη του 1022ΚΠολΔ εντάσσονται αναμφίβολα σε αυτήν. Ιδιαίτερη έμφαση θα δοθεί στη δυνατότητα κατάσχεσης του δικαιώματος επί της επιχείρησης ως ενός οικονομικά αυθύπαρκτου δικαιώματος, υπό το φως της ρηξικέλευθης απόφασης της Ολομέλειας 7/2009 του Άρειου Πάγου, η οποία ωστόσο αντιμετωπίστηκε επιφυλακτικά από σημαντικό μέρος της θεωρητικής επιστήμης. Σε επόμενο κεφάλαιο, θα γίνει αναφορά στην ακολουθητέα διαδικασία για τη χορήγηση της άδειας επίσπευσης της εν λόγω κατάσχεσης και στη ratio της δικαστικής επέμβασης, με ανάλυση των σταδίων από την κατάθεση της αίτησης έως και την έκδοση και το περιεχόμενο της δικαστικής αποφάσεως, ενώ σε ακολουθία των ανωτέρω θα παρουσιαστούν τα πρόσφορα μέσα αξιοποιήσεως του δικαιώματος που δύναται να διατάξει το δικαστήριο, κρίνοντας κάθε φορά in concreto. Ακολούθως, θα αναλυθούν οι συνέπειες που απορρέουν από την επιβολή της αναγκαστικής αυτής κατάσχεσης, με ειδικότερη μνεία στην προβληματική της δυνατότητας επιβολής δεύτερης κατάσχεσης επί του ήδη κατασχεθέντος ειδικού περιουσιακού στοιχείου τόσο πριν όσο και μετά τη νομοθετική μεταβολή του Ν. 4335/2015. Περαιτέρω, θα ακολουθήσει εκτενής παρουσίαση της διαδικασίας που ακολουθεί αναφορικά με το είδος του μέσου που κρίθηκε ως προσφορότερο από το δικαστήριο για την καλύτερη αξιοποίηση του δικαιώματος, ενώ στο τέλος του κεφαλαίου θα αναλυθεί το ζήτημα του επιτρεπτού της επιβολής συντηρητικής κατάσχεσης ως ασφαλιστικό μέτρο, με σκοπό την προσωρινή δέσμευση του μέλλοντος να κατασχεθεί αναγκαστικώς ειδικού περιουσιακού στοιχείου, εφόσον πληρούνται φυσικά οι προϋποθέσεις που απαιτούνται για την επιβολή της. Καταληκτικά, θα τεθούν συμπερασματικές παρατηρήσεις και θα επιχειρηθεί μία συνολική αποτίμηση του θεσμού
description: The right of enforcement procedures, as a manifestation of the right to judicial protection, is enshrined both constitutionally and supra-legislatively and aims to satisfaction of substantive right of the creditor who possesses an enforcement order. In case of monetary enforced claim, the provisions of seizure of special assets (1022-1033 CCP) are at the creditor's disposal. Thus, the aim of the present master thesis is the addressing of institution of seizure of special assets taking into account theoretical and case-law approaches. To begin with, in the first chapter the general implementation conditions of provisions 1022 etc. CCP are defined with emphasis on the concept of property and transferable right. Furthermore, the objective scope of the provisions will be outlined, with extensive reference to the individual categories of rights that can be seized. In particular, the categories of rights mentioned in the law, as well as the other categories, not explicitly reflected in the provision of 1022 CCP, yet undoubtedly included, will be highlighted. Particular emphasis will be placed on the possibility of seizure of enterprise, as a financially independent right, bearing in mind the groundbreaking decision No.7/2009 of Plenary Session of Supreme Court. In the next chapter, reference will be made to the procedure to be followed for the granting of permission to expedite the seizure and to the ratio of judicial intervention, with analysis of the in between stages starting from the submission of application and ending with the issuance of court decision. In sequence of the above, the appropriate means of exercise of right which may be ordered, after in concreto conclusions of the court, will be approached. Moreover the consequences arising from imposition of compulsory seizure will be underlined, focusing on the possible enforcement of seizure on an already seized special asset, taking into account alterations in the legislative procedure after the introduction of Law 4335/2015. Additionally, there will be an extensive presentation of the following procedure depending on the decision of the court on the most appropriate type of instrument for the satisfaction of rights. Lastly reference will be made to the issue of permissibility of precautionary seizure as an interim measure, in order to assure the temporary freezing of special assets. To conclude, an overall assessment of the institution of seizure of special assets will be attempted